
2026.gada 6. novembrī
Orientēšanās piedzīvojums “Iepazīsti Naudīti” (2026)
NOLIKUMS
1. Mērķi
1.1.  Veicināt veselīgu dzīvesveidu, orientēšanās sporta attīstību un lietderīgi, aktīvi pavadīt brīvo laiku;
1.2.  Iesaistīt pasākumā dažāda vecuma cilvēkus;

2. Laiks un vieta
2.1.  Pasākums notiks 2026. gada 21. novembrī, 09:30;
2.2.  Pasākuma starta vieta – Naudītes Tautas nams (Naudītes Tautas nams, Naudītes pagasts, Dobeles novads). Kontrolpunkti būs izvietoti Naudītes ciema apkārtnē.

3. Vadība
3.1.  Orientēšanās aktivitāti organizē Naudītes sporta darba organizators Edgars Sarbantovičs, sadarbībā ar Dobeles novada sporta pārvaldi;
3.2.  Atbildīgā persona par drošības noteikumu ievērošanu - Edgars Sarbantovičs.
 
4. Dalībnieki un pieteikšanās
4.1. Pasākumā var piedalīties ikviens aktīva dzīvesveida piekritējs. Komandā var būt līdz 3 dalībniekiem (dažāda dzimuma, un vecuma);
4.2. Orientēšanās aktivitātes laikā dalībniekiem jāmēro ceļš ar kājām no viena konrolpunkta līdz otram, izmantojot karti, kuru izsniedz pasākuma vadītājs. Katrā konrolpunktā dalībniekam ir jāizpilda noteikts uzdevums, kuru paredz uzdevuma apraksts kontrolpunktā;
4.3. Orientēšanās aktivitātē uzvar dalībnieku komanda, kura veikusi orientēšanās maršrutu visātrākajā laikā, kā arī izpildījusi pareizi visus uzdevumus kontrolpunktos;
4.4. Par katru nepareizi izpildīto uzdevumu kontrolpunktā dalībnieka finiša laikam tiek pielikta 1 minūte (soda laiks);
4.5.  Pasākumā var piedalīties bērni no 10 gadu vecuma, ja tiem ir priekšzināšanas par orientēšanos un ar vecāku vai aizbildņu atļauju;
4.6.  Par katra dalībnieka veselības stāvokli atbildīgs dalībnieks pats, kā arī ir viņa likumiskais pārstāvis;
4.7.  Dalībniekiem, kuriem ir veselības traucējumi, kas var būt bīstami pašiem dalībniekiem vai citu dalībnieku veselībai un/vai dzīvībai, ir obligāti jāinformē organizators par šiem riskiem;
4.8.  Tāpat dalībnieks atbild par nodarīto kaitējumu, ko izraisījis dabai, savvaļas faunai, citu dalībnieku veselībai, dzīvībai un mantai ar savām darbībām vai bezdarbību;
4.9.  Dalība pasākumā jāpiesaka zvanot vai rakstot uz afišā norādīto tālruni (29914683, Edgars) līdz 20. novembrim.

5. Informācijai
5.1. Dalībnieki un apmeklētāji neiebilst, ka pasākumā uzņemtās fotogrāfijas un videomateriāli var tikt izmantoti Dobeles sporta pārvaldes publicitātes nolūkiem.
